****

**Solymár Nagyközség Önkormányzatának Képviselő-testülete részére**

**ELŐTERJESZTÉS**

|  |  |  |
| --- | --- | --- |
| **Benyújtotta:** | **Dátum:** | **Sorszám:** |
| **Dr. Zlinszky Péter polgármester** | **2024. október 30.** | **78/2024.** |

***Ügyintéző neve:*** *Toldi Tímea*

***Ügyirat jellege****: előterjesztés*

***Elfogadásához szükséges szavazati arány****: egyszerű többség*

***Törvényességi szempontból ellenőrizte****: Dr. Beregszászi Márk*

***Tárgy****:* *Solymár, Ibolya utca (3701 hrsz) csatorna tulajdonba adása*

**Tisztelt Képviselő-testület!**

A Solymár, Ibolya utca 4147/3 hrsz. alatt lévő ingatlan csatorna bekötővezeték kiépítése, illetve szennyvízelvezetése miatt szükségessé vált a már meglévő gerincvezeték hálózatbővítése 45,42 fm-es szakaszon.

Az ECOPROJECT Tervező és Szolgáltató Kft. az EP-15/23/V és EP-15/23/CS számon megtervezte a vízilétesítmény megépítését. A Katasztrófavédelem engedélyezte a bővítést, továbbá a Daköv Kft. kiadta a közműnyilatkozatot a vízjogi létesítési engedélyhez. A tervezési és kivitelezési költségeket az építtető fizette meg.

A vízgazdálkodásról szóló 1995. évi LVII. törvény 4. § (2) b) pontja alapján a települési önkormányzat köteles gondoskodni a települési szennyvíz elvezetéséről és kezelésről.

Fenti terület szennyvízhálózatának kezelése úgy lehetséges, ha az építtető az Önkormányzat számára tulajdonba adja a most kibővített szennyvízhálózatot, majd a tulajdonos az Üzemeltetőn (Daköv Kft.) keresztül bevonja az ellátási területébe.

A Daköv Kft. 2024. október 7-én kiállította a támogató műszaki átadás-átvételi jegyzőkönyvet a hatóságok nyilatkozataival együtt.

A tulajdonba adáshoz és ezt követően a hálózatra való csatlakozáshoz szükséges tulajdonba adási szerződés megkötését kéri a Közműtársulás.

Kérem a T. Képviselő-testületet, hogy az előterjesztés alapján dönteni szíveskedjen.

|  |  |
| --- | --- |
|  | **Dr. Zlinszky Péter**  Polgármester |

**HATÁROZATI JAVASLAT: …/2024-H igen/ nem/ tartózkodott**

Solymár Nagyközség Önkormányzatának Képviselő-testülete úgy dönt, hogy támogatja a Solymár, Ibolya utca 4147/3 hrsz. alatt lévő ingatlan szennyvíz-elvezetésével kapcsolatban megvalósított gerincvezeték hálózatbővítési kérelmet, így a 2023.09.22. napján kelt EP-15/23/CS munkaszámú vízjogi engedéllyel rendelkező, valamint a 2024.08.27. napján kelt VI/MT-01/2024 tervszámú „D” terv egyszerűsített műszaki leírás alapján létrejött Solymár, Ibolya utca 4147/3 hrsz. alatti ingatlanhoz kapcsolódó szennyvízelvezető hálózatot tulajdonba veszi a vagyonleltár alapján 48.960,- Ft értékben.

A Képviselő-testület felhatalmazza a Polgármestert, hogy a közcsatorna tulajdonba vételéhez szükséges szerződést aláírja.

**Felelős**: Polgármester

**Határidő:** Értelemszerűen