

**Solymár Nagyközség Önkormányzatának Képviselő-testülete részére**

**ELŐTERJESZTÉS**

|  |  |  |
| --- | --- | --- |
| **Benyújtotta:** | **Dátum:** | **Sorszám:** |
| **Dr. Zlinszky Péter**  **Polgármester** | **2024. október 30.** | **87/2024.** |

***Ügyintéző neve: Toldi Tímea***

***Ügyirat jellege****: előterjesztés*

***Elfogadásához szükséges szavazati arány****: egyszerű többség*

***Törvényességi szempontból ellenőrizte****: Dr. Beregszászi Márk jegyző*

***Tárgy****: Óvoda építéssel összefüggő munkacsoport alakítása (Ibolya utca 2. – 3702 hrsz.)*

**Tisztelt Képviselő-testület!**

A Településfejlesztési Bizottság 2024. október 24-én tárgyalta és áttanulmányozta az új 6 csoportos óvodára készült terveket, amely 2017. évben kapott építési engedélyt. A bizottsági ülésen jelen volt Papp Dávid főépítész is, aki ismertette a szakmai véleményét a bizottság tagjaival.

A főépítészi összefoglaló és vélemény mellékletét képezi az előterjesztésnek, de a fontosabb álláspontokat az alábbiakban emelem ki:

* az építési engedély lejárt, így a jelenlegi tervekkel sem lehetne az építkezést megkezdeni, csak az új építési engedély birtokában,
* az óvoda terve egy megjelent pályázati lehetőség miatt, szorított helyzetben, viszonylag rövid idő alatt készült el anno,
* a tervet több esetben véleményezte a tervtanács és szakmai szempontból nem támogatta, (részletek a főépítész szakvéleményében olvashatóak), javasolta az egész terv újragondolása,
* az épület gépészetileg és energetikailag sem tekinthető korszerűen tervezettnek,
* 2016-ban ez a terv 400 millió Ft-os bekerülési költséggel számolt az óvoda építésére, ez mára bizonyosan meghaladja a fél milliárd forintos bekerülési költséget.

**A Településfejlesztési bizottság egy szakmai munkacsoport felállítását javasolja az óvoda terveinek áttanulmányozására, előlendítésére és a projekt előirányozására.**

A Képviselő-testület Szervezeti és Működés Szabályzata az alábbiakban határozza meg a munkacsoport alakítását:

(1) A Képviselő-testület egy-egy meghatározott feladat ellátására munkacsoportot hozhat létre.

(2) A munkacsoport feladatát, elnevezését, tagjainak számát és megbízatásának terjedelmét a Képviselő-testület a munkacsoport felállításakor határozza meg.

(3) A munkacsoport vezetője csak képviselő lehet, de tagjainak többsége nem képviselő külső tag, illetve bármely választópolgár, valamint civil szerveződés, egyesület is lehet.

(4) A munkacsoport előterjesztést tehet bizottságnak. A munkacsoport csak saját működése tekintetében és tagjaira vonatkozóan egyszerű szótöbbséggel hozhat határozatot.

Kérem a T. Képviselő-testületet, hogy az előterjesztést megvitatni szíveskedjen és a szakmai munkacsoport létrehozását támogassa az óvoda tervének hatékony előmozdítása érdekében.

|  |  |
| --- | --- |
|  | Dr. Zlinszky Péter  Polgármester |

**HATÁROZATI JAVASLAT: …/2024-H igen/ nem/ tartózkodott**

Solymár Nagyközség Önkormányzatának Képviselő-testülete úgy dönt, hogy az óvoda építéssel összefüggő terv áttanulmányozására, koordinálására, a projekt előlendítése érdekében felhatalmazza a polgármestert egy szakmai munkacsoport felállítására.

Felkéri a polgármestert, hogy a munkacsoport tagjairól a képviselő-testület a későbbiekben tájékoztassa.

Felelős: Polgármester,

Határidő: értelemszerűen