

**Solymár Nagyközség Önkormányzatának Képviselő-testülete részére**

**ELŐTERJESZTÉS**

|  |  |  |
| --- | --- | --- |
| **Benyújtotta:** | **Dátum:** | **Sorszám:** |
| **Dr. Zlinszky Péter**  **Polgármester** | **2024. október 30.** | **85/2024.** |

***Ügyintéző neve: Toldi Tímea***

***Ügyirat jellege****: előterjesztés*

***Elfogadásához szükséges szavazati arány****: egyszerű többség*

***Törvényességi szempontból ellenőrizte****: Dr. Beregszászi Márk jegyző*

***Tárgy****: Az önkormányzat tulajdonában álló ingatlanok árverezése*

**Tisztelt Képviselő-testület!**

Az előző testület a 107/2023. (X.25.) számú határozatában döntött a Solymár, **Mese utca 672/20 és 672/21 hrsz.** alatt lévő belterületi, építési telkek pályázati kiírásáról. A 672/20 hrsz. alatt lévő ingatlanra eredményes pályázat érkezett a 2024. február 21-re kiírt árverésre, így az ingatlan a kikiáltási áron értékesítésre került.

Továbbá a 108/2023. (X.25.) és a 14/2024. (II.28.) számú határozatban a **Hold utcai** belterületi építési telkek (3606/1, 3606/2, 3606/5, 3606/6, 3606/7, 3606/8, 3606/10 hrsz.) vonatkozásában született pályázati kiírás. A 3606/2 hrsz. alatt felvett ingatlan esetében eredményes árverést tartott a hivatal 2024. június 19-én.

A **Szentiváni utcai** ingatlanok árverésére vonatkozóan a 109/2023. (X.25.) számú határozatban foglaltak kerültek kiírásra, de az ingatlanok esetében érvényes pályázat mindezidáig nem került beadásra.

Az iparterületi (Auchan alatt lévő) 4071/3 és 4073 hrsz. alatt lévő ingatlanok árverésének feltételeit a 106/2023. (X.25.) számú határozat tartalmazza. Érvényes pályázati kiírás nem érkezett az ingatlanokra.



Az utolsó árverési kiírás 2024. szeptember közepén lezárult, azóta újabb árverési hirdetmény nem került kiírásra, kizárólag a Solymári Hírmondóban jelenteti meg az önkormányzat a fenti ingatlanokat tájékoztatás céljából.

Javaslom a Képviselő-testületnek, hogy a fenti ingatlanok közül az ipari telkek kivételével (4071/3 és 4073 hrsz.) vonja vissza az értékesítési pályázat kiírását. Amennyiben írásban vételi kérelem érkezik bármelyik, az önkormányzat tulajdonában lévő ingatlan vonatkozásában, úgy a kérelem elbírálásáról és az esetleges árverési pályázat kiírásáról a Képviselő-testület dönt.

Kérem a T. Képviselő-testületet, hogy az előterjesztést megvitatni szíveskedjen!

|  |  |
| --- | --- |
|  | Dr. Zlinszky Péter  Polgármester |

**HATÁROZATI JAVASLAT: …/2024-H igen/ nem/ tartózkodott**

Solymár Nagyközség Önkormányzatának Képviselő-testülete úgy dönt, hogy a 107/2023. (X.25.), a 108/2023. (X.25.), 109/2023. (X.25.) és a 14/2024. (II.28.) számú határozatokban foglalt, önkormányzati tulajdonban lévő ingatlanok vonatkozásában árverési kiírást nem tesz közzé, az ingatlanokat nem kívánja értékesíteni.

Az iparterületen lévő 4071/3 és a 4073 hrsz. alatti ingatlanok árverési pályázata változatlan tartalom és feltételek mellett a továbbiakban is kiírásra kerül.

Amennyiben az önkormányzat tulajdonában lévő ingatlanok vonatkozásában írásos kérelem érkezik azok értékesítésére, úgy a Képviselő-testület dönt az adott ingatlan pályázati úton, árverés keretében történő meghirdetéséről.

Felelős: Polgármester

Határidő: értelemszerűen