****

**Solymár Nagyközség Önkormányzatának Képviselő-testülete részére**

**ELŐTERJESZTÉS**

|  |  |  |
| --- | --- | --- |
| **Benyújtotta:** | **Dátum:** | **Sorszám:** |
| **Dr. Zlinszky Péter**  **Polgármester** | **2024. október 30.** | **xxx/2024.** |

***Ügyintéző neve:*** *Dr. Beregszászi Márk*

***Ügyirat jellege****: előterjesztés*

***Elfogadásához szükséges szavazati arány****: egyszerű többség*

***Törvényességi szempontból ellenőrizte****: Dr. Beregszászi Márk jegyző*

***Tárgy****: Temetői csomópont rekonstrukciójával összefüggő javaslat*

**Tisztelt Képviselő-testület!**

Megbízást adtam az iUtak Mérnökiroda Kft-nek arra vonatkozóan, hogy végezze el a Solymár, Tersztyánszky Ödön u –Mátyás király u – Vasút u (1107. j. út és 11106 j. út) csomópont forgalmi vizsgálatát és tegyen javaslatot az egyszerűsített „mini körforgalom” és lámpás csomópont kialakítására.

A megbízás keretében forgalomszámlálást végeztek, valamint megvizsgálták a minimális építési beavatkozással járó lehetséges műszaki megoldásokat. E körben a kisebb átmérőjű körforgalom lehetőségét és jelzőlámpás irányítási koncepciókat is kidolgozták.

A jelenlegi helyzethez, valamint a közúti szabványok és elvárások figyelembe vételével végezték el a méréseket és tettek javaslatot, készítettek koncepciót.

A mérési eredmények az előterjesztés mellékletét képező koncepcióanyagban találhatóak, amelyek alapján a mérnökök a lehetséges megoldásokra szintén elvégezték a szükséges számításokat.

**A Településfejlesztési Bizottság javasolja és 5 igen, 1 nem szavazattal támogatta a szűkített körforgalom kiépítésének lehetőségét.**

A T. Képviselő-testület elé tárom a javaslatokat, kérem, hogy döntsön a Testület arról, hogy a mérnökök a 2025. évben melyik megoldásra vonatkozóan folytassák a tervezést.

|  |  |
| --- | --- |
|  | **Dr. Zlinszky Péter**  Polgármester |

**HATÁROZATI JAVASLAT: …/2024-H igen/ nem/ tartózkodott**

Solymár Nagyközség Önkormányzatának képviselő-testülete úgy dönt, hogy a szűkített körforgalom műszaki koncepcióját támogatja, felkéri a polgármestert, hogy a vegye fel a kapcsolatot a Magyar Közúttal (közútkezelő) a tervezéssel, finanszírozással és kivitelezéssel összefüggő egyeztetések lefolytatása érdekében.

**Felelős**: polgármester

**Határidő:** következő testületi ülés